كليوباترا (اسم)

كليوباترا - باليونانى : Κλεοπάτρα - اسم معناه " مجد ابوها  " ، اتسمت بالاسم ده كذا ملكه و اميره بطلميه مصريه و هيلينستيه. الاسم كان بيستخدم كتير ، و فيه ملكات و اميرات كانو اخوات لكان برغم كده كلهم كان اسمهم كليوباترا زى فى حالة بنات بطليموس الساتت فيلوميتور. الشخصيه اللى اسمها كليوباترا كانت ايام البطالمه بتتميز باللقب زى كليوباترا سيرا ، او كليوباترا ثيا ، او كليوباترا كوكى ، او كليوباترا تريفينا . فى العصور الحديثه الشخصيات كمان اترقمت للتمييز فبيتقال كليوباترا الأولى او كليوباترا التانيه او كليوباترا التالته. اشهر كليوباترا هى كليوباترا السابعه اخر ملكات مصر البطلميه اللى ظهرت فى الرسومات الفنيه و الاعمال الادبيه و الافلام بسبب قصة حياتها الدراميه اللى ارتبطت بـ يوليوس قيصر و علاقتها الغراميه بـ ماركو انتونيو.

فى الدراسات التاريخيه الحديثه الترقيم اتغير فى شوية حالات زى فى حالة اخت بطليموس التاسع سوتر 2 الصغيره اللى اتجوزها بعد ما امه اجبرته على انه يسيب مراته الاولانيه كليوباترا الرابعه بقو الباحثين و المؤرخين دلوقتى بيعتبروها كليوباترا الخامسه. على الاساس ده كليوباترا تريفينا ( ح 95 ق.م - ح 69 ق.م ) ، اللى كانت بتعتبر زمان كليوباترا الخامسه ، ترقيمها دلوقتى اتغير و ما بقتش الخامسه.

ملكات و اميرات اتسمو كليوباترا (الولاده و الوفاه قبل الميلاد):

 كليوباترا الأولى سيرا - Κλεοπάτρα Σύρα - اتلقبت كمان باسم ثيا - ملكة مصر ( 204 – 167 )
 كليوباترا التانيه - Κλεοπάτρα - ملكة مصر (ح سنة 185 - 116 )
 كليوباترا التالته (كوكى) - Κλεοπάτρα - ملكة مصر ( 161 - 101 )
 كليوباترا الرابعه - Κλεοπάτρα - ملكة مصر ( ح 140 - 112 )
 كليوباترا الخامسه سيلينى - Κλεοπάτρα Σελήνη - ملكة مصر ( بقت الخامسه فى الترتيب الحديث )
 كليوباترا الساته تريفاينا - Κλεοπάτρα Τρύφαινα - ملكة مصر ( 58 - 57 ) اخت و مرات بطليموس الاتناشر ، حكمت مع بنته برينيكى الرابعه ( كليوباترا برينيكى ).
 كليوباترا السابعة فيلوباتور - Κλεοπάτρα Φιλοπάτωρ - ملكة مصر ( 69 – 22 اغسطس 30 )
 كليوباترا برينيكى - Κλεοπάτρα Βερενίκη - ( برينيكى الرابعه ) - ملكة مصر ( 58 - 55)
 كليوباترا ثيا - Κλεοπάτρα Θεά - ملكه بطلميه على السيليوقيين (ح 164 - 121 )
 كليوباترا تريفاينا - Κλεοπάτρα Τρύφαινα - اميره مصريه - ( بنت بطليموس التامن و كليوباترا التالته )

350px|center

تصنيف:اسم كليوباترا
تصنيف:بطالمة